open-index/open-wikipedia-markdown huggingface dataset:
Intervencionismo

O **intervencionismo** **de mercado** é unha política económica que abrangue o conxunto de accións gobernamentais ou reguladoras destinadas a modificar os resultados que xurdirían de maneira espontánea nun mercado libre, influíndo nos prezos, nas cantidades ofertadas ou demandadas, na asignación de recursos ou na dinámica competitiva. Estas medidas afástanse dos principios do *laissez-faire*, segundo os cales os prezos emerxen das interaccións voluntarias, e introducen instrumentos como controis de prezos, subvencións, aranceis, cotas ou rescates financeiros para corrixir supostos fallos de mercado —monopolios, externalidades ou inestabilidade económica—.

Os seus defensores, moitas veces inspirados en enfoques keynesianos, sosteñen que a intervención pode corrixir ineficiencias, estabilizar os ciclos económicos e promover unha maior equidade. Así, por exemplo, as políticas fiscais expansivas en períodos de recesión pretenden estimular a demanda agregada e evitar crises máis profundas, como se argumentou nas respostas públicas á crise financeira de 2008, nas que os rescates selectivos buscaron preservar a liquidez do sistema malia os riscos de *moral hazard*.

Porén, diversos estudos empíricos sinalan tamén efectos non desexados, como a mala asignación de recursos, a redución da innovación ou o aumento do clientelismo. A chamada procura de rendas (*rent-seeking*), cando empresas ou sectores presionan para obter vantaxes políticas en lugar de competir no mercado, exemplifica como certas intervencións poden perpetuar ineficiencias e favorecer a corrupción en contextos con fortes barreiras regulatorias.

## Notas
CDG

As siglas **CDG** poden referirse a:
*A **Candidatura Democrática Galega**.
*O **Centro Dramático Galego**.
*A abreviatura internacional do Aeroporto de París-Charles de Gaulle.

## Véxase tamén 
* **CdG**, siglas de Centristas de Galicia.
Meteoro

Un **meteoro** é aquel fenómeno físico natural que ten lugar na atmosfera. Clasifícanse segundo a súa base física de soporte.

## Meteoros acuosos (hidrometeoros)
Están formados por un conxunto de partículas de auga. Pode estar en estado líquido ou sólido, en suspensión ou movidas polo vento, levantada e deixadas caer.

Dentro deste grupo están a choiva, a saraiba, a neve, a xeada, o resío e a néboa.

## Meteoros de po (litometeoros)
Están formadas por po, un conxunto de partículas sólidas na súa meirande parte (aínda que poidan conter auga). De igual xeito que os hidrometeoros, as partículas poden estar en suspensión ou ser movidas polo vento.

Litometeoros son a néboa seca, o fume, a brea e o remuíño de po.

## Meteoros de vento (eólicos)
Está sendo considerado pouco a pouco de xeito internacional como parte dos anteriores, considerándose como eólicos os mteoros nos que o vento intervén dun xeito predominante fronte á consideración de tratarse dunhas ou outras partículas.

É o caso das trombas, os tornados e os ciclóns.

## Meteoros eléctricos (electrometeoros)
Consisten en manifestacións visible e/ou audible da electricidade atmosférica a través das súas descargas. Son fenónenos deste tipo a tormenta (treboada e lóstrego), o lume de San Telmo e a aurora polar.

## Meteoros ópticos (ou luminosos, fotometeoros)
Son fenómenos luminosos debido a fenómenos ondulatorios da luz solar ou luar na atmosfera, como os halos (luar e solar), o arco da vella, a irisación, a Gloria (Coroa de Ulloa) ou os espellismos.
Washington Wizards

Os **Washington Wizards** son un equipo profesional de baloncesto con sede en Washington, D.C. Son parte da División Sueste da Conferencia Leste da National Basketball Association (NBA). Actualmente o equipo xoga no Capital One Arena, pavillón situado no barrio de Chinatown da capital dos Estados Unidos, con capacidade para 20.356 espectadores.

Fundados no ano 1961 co nome de "Bullets" (do inglés: *balas*), a franquía pasou por Chicago e Baltimore antes de chegar a Washington, D.C. En 1997 deciden mudar o seu nome a "Wizards" (*magos*) para evitar que a imaxe da cidade se vise asociada á criminalidade. O maoir éxito do club foi a consecución do campionato da NBA na temporada , finalizando ademais como subcampión ao ano seguinte. Algúns dos xogadores máis destacados que pasaron polo club son Earl Monroe, Elvin Hayes, Gus Johnson e Wes Unseld, que teñen o seu dorsal retirado polo club, e Michael Jordan, considerado por moitos o mellor xogador da historia.

## Historia 
### Comezos 
Os Wizards comezaron a súa andaina na temporada  co nome de Chicago Packers. Na seguinte temporada mudaron ao seu nome polo de Zephirs, e á seguinte trasladáronse á cidade de Baltimore, Maryland, adoptando o nome de Baltimore Bullets. A pesar de ter escollido ese nome, o equipo non tiña ningunha relación coa antiga franquía dos Bullets das décadas de 1940 e 1950. No seu primeiro ano en Baltimore acabaron na cuarta posición da División Oeste. Antes de comezar a temporada , os Bullets fixeron un gran traspaso ao mandar a Terry Dischinger, Rod Thorn e Don Kojis aos Detroit Pistons a cambio de Bailey Howell, Don Ohl, Bob Ferry e Wali Jones, xogadores que axudaron a que os Bullets acadasen por primeira vez os playoffs. Nas eliminatorias gañaron aos St. Louis Hawks en primeira rolda por 3-1, para posteriormente caer ante Los Angeles Lakers na final da Conferencia Oeste por 4-2.

## Pavillóns 
* International Ampitheatre (1961–1962)
* Chicago Coliseum (1962–1963)
* Baltimore Civic Center (1963–1973)
* US Airways Arena (orixinalmente Capital Centre) (1973–1997)
* Capital One Arena (anteriormente **MCI Center** e **Verizon Center**) (1997–presente)

## Xogadores 
### Xogadores actuais 
### Dorsais retirados 
## Tempadas 
## Notas 
## Véxase tamén 
### Ligazóns externas 
* Páxina web oficial dos Washington Wizards
Marcha de Oriamendi

miniatura|dereita|Partitura da marcha.
O **Oriamendi** é o principal himno carlista. O seu nome provén da batalla do mesmo nome producida durante a Primeira Guerra Carlista (o 16 de marzo de 1837),  na que os cristinos foron derrotados polos carlistas. Trala guerra civil e despois de varias modificacións foi xunto co Cara al Sol nomeado *canto nacional*.

## Letra de posguerra
Por Dios, por la Patria y el Rey
lucharon nuestros padres.
Por Dios, por la Patria y el Rey 
lucharemos nosotros también.
 
Lucharemos todos juntos, 
todos juntos en unión, 
defendiendo la bandera 
de la santa tradición. 
 
Lucharemos todos juntos, 
todos juntos en unión, 
defendiendo la bandera 
de la santa tradición.

Cueste lo que cueste 
se ha de conseguir
que los boinas rojas
entren en Madrid.

Por Dios, por la Patria y el Rey 
lucharon nuestros padres.
Por Dios, por la Patria y el Rey 
lucharemos nosotros también.

## Véxase tamén
### Ligazóns externas
*O Oriamendi en Youtube.
Sherman Oaks

**Sherman Oaks** é un distrito do val de San Fernando, na cidade dos Ánxeles (California). A diferenza da meirande parte do val, a zona está relativamente urbanizada, con rañaceos que se estenden desde a estrada principal, a Ventura Boulevard. Ten unha extensión de 21&nbsp;km².

## Xeografía 
O seu territorio está delimitado ó leste por Studio City, Van Nuys ó norte, Encino ao oeste e as serra de Santa Mónica ó sur. Sherman Oaks está situado ó longo do Río Os Ánxeles, Ventura Freeway, San Diego Freeway, Beverly Glen Boulevard e Sepulveda Bulevar.

## Cultura 
Sherman Oaks é unha comunidade rica, con moitas boutiques de moda, incluíndo moitas casas e restaurantes sofisticados. Unha das principais razóns polas que colleu sona é a presenza da Sherman Oaks Galleria, un centro comercial identificado como "o lugar de reunión das *Valley Girls*" (mozas do Val de San Fernando), que se converteu nun dito moi coñecido nos EUA polo éxito do filme de 1983 *Valley Girl* e unha canción co mesmo nome de Frank Zappa.
## Véxase tamén
Yosi Domínguez

**José Manuel Domínguez**, máis coñecido como **Yosi**, nado en Ourense o 23 de xaneiro de 1948, é un músico galego, cantante e compositor do grupo de rock Los Suaves. Trátase dun dos compositores e vocalistas máis veteranos do panorama peninsular.

## Traxectoria
miniatura|Yosi cantando na praia de Riazor en 2011.|esquerda
Nado en Ourense en 1948, é membro do grupo de rock Los Suaves, irmán do baixista da mesma banda, Charli Domínguez, e do primeiro batería, Javier Domínguez.

As súas composicións abarcan temas como o amor, a perda, o día a día, a morte, a noite, as mulleres... Co paso dos anos nótaselle unha evolución nos temas das súas cancións e na profundidade das súas letras, como amosa o disco *Si yo fuera Dios* ou *El jardín de las delicias*. Á parte de tódalas letras de Los Suaves, figura tamén como compositor da música de case tódalas cancións, se ben nos últimos discos a influencia dos guitarristas Alberto Cereijo ou Fernando Calvo é máis notable e faise presente en temas como "Noche" ou "Mi casa". Pese a todo, o citado álbum *El jardín de las delicias* está composto na súa totalidade por Yosi.

Yosi é un dos cantantes máis veteranos de España, con máis de 60 anos, aínda se mantén nos escenarios e en constante proceso de creación.

## Discografía
### Con Los Suaves
:*Vexa o artigo principal en: Discografía de Los Suaves*

## Ligazóns externas
*Páxina oficial de Los Suaves
Leopold Berchtold

miniatura|Leopold Berchtold
**Leopold Anton Johann Sigismund Josef Korsinus Ferdinand Berchtold** (18 de abril de 1863 &ndash; 21 de novembro de 1942) foi un político austro-húngaro, exercía de ministro de asuntos exteriores ó estalar a primeira guerra mundial.

Un dos homes máis ricos do Imperio, posuía terras en Hungría e Moravia. En 1893 entrou no corpo diplomático, estivo destinado en Londres e París e en 1907 recibiu o nomeamento como embaixador en Rusia ata 1912 ó ser nomeado ministro de Asuntos Exteriores austrohúngaro.

Durante as guerras dos Balcáns de 1912-1913 evaluou a hipótese de entrar en guerra contra Serbia, o que finalmente non se realizou. Co asasinato do arquiduque Francisco Fernando a mans de nacionalistas serbios de Bosnia o 28 de xuño de 1914, Berchtold viu unha oportunidade para humillar a Serbia, apremando para unha invasión inmediata de Serbia, sen unha declaración previa de guerra, pero contou coa oposición do primeiro ministro húngaro, Istvan Tisza, partidario dunha solución diplomática.

Berchtold convenceu ó emperador para enviarlle un ultimato inaceptable a Serbia o 23 de xullo, rexeita a resposta e persuadiu ó emperador para declararlle a guerra o 28 de xullo. Enfrontado cos outros membros do goberno a causa da súa postura de cederlle a Italia o Trentino a cambio da súa neutralidade tivo que renunciar ás súas funcións o 13 de xaneiro de 1915, substituído polo barón Istvan Burian.

Berchtold retirouse da vida pública e vivindo nas súas posesións en Hungría.
## Véxase tamén 
### Biografía 
* Hantsch, Hugo. *Leopold Graf Berchtold: Grandseigneur und Staatsmann.* Graz [Austria]: Verlag Styria, 1963.
Berchtold

**Berchtold** é un apelido alemán, lévano entre outros

* Friedrich von Berchtold (1781–1876), botánico bohemio
* Hubert Berchtold (1922-1983), pintor austríaco
* Joseph Berchtold (1897–1962), Xefe das SS (1926-1927)
* Leopold Berchtold (1863–1942), político de Austria-Hungría
Raimundo Riestra Calderón

**Raimundo Riestra Calderón**, nado en Pontevedra en 1882 e finado na illa da Toxa o 10 de agosto de 1967, foi un avogado, banqueiro e político galego.

## Traxectoria 
Fillo primoxénito de José Riestra López, á súa morte en 1923 herdou o título de Marqués de Riestra. Foi xefe de Fomento da provincia de Pontevedra e director do xornal pontevedrés *La Correspondencia Gallega*.

Comezou a súa carreira política como deputado polo distrito da Estrada, substituíndo a Antonio Aguilar Correa en 1908. Preséntase de novo en 1910 e 1914 polo mesmo distrito, sendo proclamado polo artigo 29 da Lei electoral. En 1917 foi elixido deputado polo distrito de Redondela para cubrir a vacante do seu curmán Francisco de Federico Riestra, e novamente elixido polo mesmo distrito en 1918 e 1919. En 1918 foi nomeado Subsecretario da Presidencia do Consello de Ministros. Foi xerente do Balneario da Toxa tralo cesamento de Rafael Sanz-Díez nos anos corenta ata a súa morte.

## Vida persoal 
Casou en 1907 con María del Moral Sanjurjo, filla de Antonio del Moral López. É pai de Antonio Riestra del Moral.

## Véxase tamén 
### Ligazóns externas 
* Xenealoxía Marqueses de Riestra
Estación de Castelló de la Plana

A estación de **Castelló de la Plana** ou **Castelló** é a estación da rede de Adif de Castelló de la Plana. Pertence á liña Valencia-Tarragona do Corredor Mediterráneo (P.K. 69,5).

## O edificio 
Esta estación intermodal de nova construción está situada na rúa do Pintor Oliet nº 2, e substitúe á antiga *Estación do Norte* aberta en 1882 e situada algo máis ao leste da actual.

Nos anos 90, coa adecuación do Corredor Mediterráneo para converterse nunha liña de altas prestacións (velocidade máxima de 160 a 200&nbsp;km/h), modificouse o trazado ao paso pola cidade de Castelló da Plana, construíndose un túnel baixo os barrios occidentais e unha estación de ferrocarril subterránea. Esta estación inaugurouse cando empezaron a circular os trens Euromed.

A estación consta de tres niveis (0, -1 e -2). O primeiro nivel contén os despachos de billetes, tendas e cafetería, o segundo é o distribuidor de plataformas, e o terceiro as tres plataformas cun total de 6 vías.

Xunto á estación de ferrocarril atópase a estación de autobuses, con liñas que conectan con municipios da provincia ou ben con liñas de longo percorrido. Igualmente, desde 2008 o novo modo de transporte TVRCas de trolebús.

## Servizos ferroviarios 
### Proximidades
Castelló de la Plana é a cabeceira da liña C-6 de Proximidades Valencia, desde a que parten trens cun intervalo de 20 min en hora punta os días laborables a unha hora os fins de semana e festivos.

Nos meses de xullo e agosto, algúns destes trens convértense en rexionais cadenciados con destino Orpesa, que amplían o seu percorrido de proximidade con dúas estacións máis, Benicàssim e Orpesa.

### Media Distancia
Circulan tres trens Rexional Exprés diarios en cada sentido, dous Valencia-Barcelona e un Valencia-Tortosa.
 

### Longa Distancia
Estación de Guadalaxara-Yebes

**Guadalajara-Yebes** é a estación de ferrocarril de Adif onde efectúan parada os trens de alta velocidade e grandes liñas que circulan polas L.A.V. Madrid-Barcelona e Madrid-Huesca, situada na provincia de Guadalaxara, entre os termos municipais de Guadalaxara e Yebes, xunto a Ciudad Valdeluz.

## Servizos Ferroviarios 
A cantidade de trens que pasan pola estación sen efectuar parada é moito maior á de trens que efectúan parada nela. Desde o 20 de febreiro ningún tren AVE dos que efectúa parada aquí efectúa parada en Calatayud, a seguinte estación da liña, para ir dunha a outra estación é necesario tomar un tren Alvia.

Non existe polo momento servizo Renfe Avant para esta estación, aínda que a gran distancia ao centro da cidade non favoreceu a implantación deste tipo de servizos de Media Distancia ao ser moito máis utilizados os trens de proximidade para o percorrido Madrid-Guadalaxara.
Estación de Ávila

A **estación de Ávila** é unha estación de tren de Adif situada na cidade de Ávila, en Castela e León. Ten servizos de longa e media distancia operados por Renfe. Ten tamén funcións loxísticas.

En 2010, os seus servizos de Media Distancia foron usados por máis de 700.000 viaxeiros.

## Situación ferroviaria 
A estación, que se atopa a 1.132 metros de altitude, forma parte do trazado das seguintes liñas férreas:

* Liña férrea de ancho ibérico Madrid-Hendaia, punto quilométrico 120,5.
* Liña férrea de ancho ibérico Ávila-Salamanca, punto quilométrico cero. Ávila convertíase así na primeira capital de provincia en unirse a Madrid no longo traxecto de camiño a Francia. Rivon, un enxeñeiro francés, foi o encargado de poñer en pé a estación de Ávila. Posteriormente Avillumer, outro enxeñeiro de Norte tamén francés, ampliou o edificio orixinal, que se mantivo invariable ata 1958 cando a electrificación e o desdobramento da vía, así como o empalme coa liña férrea a Salamanca, levaron a Renfe, que explotaba a estación desde a nacionalización de Norte en 1941, a construír un novo edificio para viaxeiros á vez que se melloraban as instalacións existentes.

Dende o 31 de decembro de 2004 a estación está xestionada por Adif.

## A estación 
miniatura|right|250px|Vista das plataformas.
A actual estación, construída en 1958, sitúase fóra da muralla da cidade. Componse dun pavillón central de dous pisos ao que flanquean varias ás laterais. Está recuberta por un tellado de lousa. Fronte ás próximas estacións de Medina del Campo ou Valladolid mostra un deseño moito máis sobrio, froito da súa reconstrución ao final da década dos 50.

Dispón de catro plataformas, unha lateral e tres centrais, ás que acceden oito vías. Todas as plataformas dispoñen de marquesiña propia.

Ten venda de billetes, atención ao cliente, aseos, información turística, cafetería e restaurante. Todo o recinto está equipado con servizos adaptados para as persoas con minusvalía. No exterior existe un aparcadoiro, unha parada de taxi e outra de autobuses urbanos.

## Servizos ferroviarios 
### Longa Distancia
*Actualizados a 23 de xuño de 2016.*

### Media Distancia 
*Actualizados a 23 de xuño de 2016.*

## Notas 
## Véxase tamén 
### Ligazóns externas 
*Información sobre saídas e chegadas na web de Adif
Estación de Lorca-Sutullena

**Lorca-Sutullena** é unha das dúas estacións de ferrocarril do centro urbano de Lorca, na Rexión de Murcia, xunto á estación de Lorca - San Diego. Está incluída dentro da rede de estacións de Adif e parte da liña Murcia-Águilas do Ferrocarril do Almanzora. Está situada xunto á Praza de Carruajes, próxima ao centro de Lorca e xunto á Praza de Touros de Sutullena.

Ten parada dos trens da liña C-2 de Proximidades Murcia/Alacant e é estación termo dun tren Talgo procedente de Barcelona, xa que as vías que continúan en dirección a Águilas non están preparadas para que circule este tren. Tres dos 16 trens de proximidade que por aquí pasan procedentes de Murcia si continúan ata o final da liña en Águilas.

## Historia 
En 1876 solicítase unha concesión do tramo entre Alcantarilla e Lorca. Non chega esta sección ata Murcia, porque nesa data está xa construído e en explotación a liña Chinchilla-Cartaxena, que pasa por Alcantarilla e Murcia, e o tramo comprendido entre estes dous puntos podía así utilizarse. A concesión outórgase, pois, só de Alcantarilla a Lorca, e co título do ferrocarril deste nome constitúese unha compañía que o constrúe. Neste momento inaugúrase a estación de Lorca-Sutullena.

A estación era entón terminal ata que se inaugurou o tramo Almendricos-Lorca en 1890 que permitiu que os trens circulasen entre Lorca e Águilas. Dous anos máis tarde, en 1892, inaugurouse un breve tramo de 171 m que permitiu a continuidade da liña desde Murcia ata Águilas, que tras en peche do Ferrocarril do Almanzora converteuse nunha liña de proximidades.

## Servizos ferroviarios 
### Longa Distancia 
### Proximidades 
## Notas
Frades (homónimos)

Como topónimo **Frades** pode referirse a:

;En Galiza
***Frades**, concello da comarca de Ordes;
****Frades**, parroquia de dito concello;
***Frades**, parroquia do concello da Estrada;
****Frades**, lugar de dita parroquia;
***Frades**, parroquia do concello de Mondariz;
***Frades**, parroquia do concello de Sarria;
****Frades**, lugar de dita parroquia;
***Arcos de Frades**, parroquia do concello de Pol;
****Arcos de Frades**, lugar de dita parroquia;
***Frades**, lugar da parroquia de Leirado, no concello de Salvaterra de Miño;
***Frades**, lugar da parroquia da Enfesta, no concello de Santiago de Compostela;
***Busto de Frades**, lugar da parroquia de Cornanda, no concello de Brión;
***Castelo de Frades**, lugar da parroquia de Cereixedo, no concello de Cervantes;
***Porto dos Frades**, lugar da parroquia de Goente, no concello das Pontes de García Rodríguez;
***Vilar de Frades**, lugar da parroquia de Ouselle, no concello de Becerreá.

;Fóra de Galiza

;En Castela e León
***Frades de la Sierra**, concello da provincia de Salamanca.

;En Portugal
***Oliveira de Frades**, concello do distrito de Viseu;
****Oliveira de Frades**, freguesía de dito concello;
***Ribeira de Frades**, freguesía do concello de Coímbra;
***São Paulo de Frades**, freguesía do concello de Coímbra;
***Frades**, freguesía do concello de Póvoa de Lanhoso;
***Vila de Frades**, freguesía do concello de Vidigueira;
***Vale de Frades**, freguesía do concello de Vimioso.

## Véxase tamén
### Outros artigos
Betote

O topónimo **Betote** pode referirse a:

;En Galiza
***Betote**, parroquia do concello de Sarria;
****Betote de Abaixo**, lugar de dita parroquia;
****Betote de Arriba**, lugar de dita parroquia;
***Betote**, lugar da parroquia de Leirado, no concello de Salvaterra de Miño;
***Vilarbetote**, lugar da parroquia de Sante, no concello de Trabada.

## Véxase tamén
### Outros artigos
***Belote**, lugar da parroquia de Lagostelle, no concello de Guitiriz.
Thomas Mathews

**Thomas Mathews** (1676-1751), foi un almirante británico.

Mathews naceu en Llandaff, era fillo do coronel Edward Mathews e neto por parte de nai de Thomas Armstrong (1624-1684) (executado en 1684 por traizón debido á súa participación no Complot de Rye House). Mathews entrou na armada e promoveu a tenente en 1699 e a capitán en 1703.

Durante a Guerra da Cuádrupla Alianza (1718-20) comandou o *Kent* na frota de George Byng, participou na Batalla de Cape Passaro en 1718, e entre 1722 e 1724 estivo ó mando dunha pequena escuadra encargado de expulsar os piratas da costa de Malabar.

Volveu ó servizo activo en marzo de 1741, ó recibir o mando da frota do Mediterráneo e plenipotenciario diante o rei de Sardeña e doutras cortes italianas. Mathews non tiña experiencia diplomática e levábase mal co segundo ó mando, Richard Lestock. En 1742 Mathews enviou unha pequena escuadra a Nápoles para asegurarse a neutralidade de Carlos III, futuro rei de España, comandábaa o comodoro, William Martin, este rexeitou negociar e deulle ó rei media hora para lle enviar unha resposta.

En xuño dese ano destruíu unha escuadra de galegóns españois, que se refuxiara na baía de Saint Tropez. En febreiro de 1744 tivo lugar a Batalla de Toulon, 30 navíos británicos ás ordes de Mathews atacaron unha frota hispanofrancesa, que concluíu nunha derrota británica, Mathews quedou apartado do servizo e no xuízo que se celebrou en 1746 quedou definitivamente apartado do mando por fallar en perseguir o inimigo e levar á súa frota á acción dun xeito confuso.
Mathews

**Mathews** pódese referir a:

## Toponimia 
*Mathews, Luisiana
*Mathews, Virxinia
*Condado de Mathews

## Personalidades 
*Arthur Frank Mathews, pintor estadounidense
*Carmen Mathews, actriz estadounidense
*Eddie Mathews, xogador de béisbol estadounidense
*Thomas Mathews, almirante británico
Estación de Portbou

A **Estación de Portbou** é unha estación de ferrocarril situada na vila de Portbou, na provincia de Xirona. A estación atópase na liña Barcelona-Xirona-Portbou e ten rango de estación internacional.

Nela fanse os transbordos en sentido Francia-España, mentres que no sentido inverso realízanse en Cerbère. Coa apertura da Liña de alta velocidade Figueres-Perpiñán e, nun futuro, da liña entre Barcelona e Figueres, as conexións internacionais faranse sen transbordo.

## Historia
A antiga estación foi inaugurada o 20 de xaneiro de 1878 cando entrou en servizo o tramo entre Figueres e Portbou. En 1929 foi substituída pola actual, construída pola *Compañía de Ferrocarriles de Madrid a Zaragoza y a Alicante*.

Destaca a gran marquesiña de ferro e vidro que cobre as plataformas, que foi construída polos talleres de Joan Torras i Guardiola. Torras era coñecido como o *Eiffel* catalán polo seu dominio das estruturas de ferro e grandes obras de enxeñaría como os mercados de Lleida, Tortosa e a Torre de les Aigües do Tibidabo, en Barcelona.

## Servizos ferroviarios
260px|miniatura|Talgo pendular estacionado en Portbou
### Media Distancia
# Os rexionais R11 só admiten pasaxeiros en sentido Cerbère.
# Os rexionais TER só admiten pasaxeiros en sentido Portbou.

### Longa Distancia
## Véxase tamén 
### Ligazóns externas 
*Información da estación en adif.es
Estación de Segovia-Guiomar

**Segovia-Guiomar** é a estación ferroviaria de alta velocidade de Adif da cidade de Segovia. Atópase na liña de alta velocidade Madrid-Segovia-Valladolid, a uns 6 quilómetros do centro da cidade, na contorna do polígono industrial de Hontoria.

## Situación ferroviaria 
A estación atópase no punto quilométrico 68,3 da liña de alta velocidade Madrid-Segovia-Valladolid, entre as estacións de Madrid-Chamartín e Valladolid-Campo Grande.
[miniatura|Estación de Segovia-Guiomar con [Peñalara ao fondo.]]
## Historia 
A construción foi inaugurada o 22 de decembro de 2007 coincidindo coa inauguración da liña de alta velocidade Madrid-Segovia-Valladolid. Foi inaugurada polo presidente do Goberno José Luis Rodríguez Zapatero, o presidente da Xunta de Castela e León Juan Vicente Herrera, a ministra de Fomento Magdalena Álvarez e o alcalde de Segovia Pedro Arahuetes, entre outras autoridades.

## Denominación 
O nome de Segovia-Guiomar foi elixido por Adif e segue as pautas marcadas polas que o nome da estación debía ser: feminino, relacionado coa cidade de Segovia e que non tivese carácter relixioso. Descartouse así a idea de chamala Isabel a Católica polas connotacións obviamente relixiosas. O nome adoptado corresponde a Pilar de Valderrama na vida real; Guiomar na poesía de Antonio Machado a cal foi parella de autor; o cal pasou un longo período da súa vida traballando na cidade de Segovia. Machado foi catedrático de francés do Instituto de Segovia de 1919 a 1932, sendo usuario habitual do ferrocarril para desprazarse a Madrid.

## A estación 
A estación responde a un deseño tipo ponte, é dicir: atópase sobre as vías.

Atópase a uns 300 metros da autoestrada AP-61 (Segovia-San Rafael). Nun principio o acceso a esta estación foi algo precario, xa que a celeridade coa que se puxo en marcha a liña ferroviaria e a propia estación desbordou a administración municipal; o viario de acceso anterior foi o que veu usando polos vehículos pesados durante a magna obra de construción da estación, a liña de alta velocidade así como dos túneles de Guadarrama que dan servizo a esta liña constituídos por dúas bocas de 28 quilómetros cada unha converténdose nun dos cinco túneles ferroviarios máis grandes do mundo, cuxa saída norte sitúase a escasos metros de Segovia Guiomar.

Hoxe en día a estación goza dun mellor acceso que parte da saída da cidade que sae cara a AP-61. Un dos puntos fortes da obra foi a ponte sobre a SG-20 (estrada de circunvalación de Segovia) e que alcanza unha luz máxima de 12 metros de taboleiro de formigón armado.

## Servizos ferroviarios 
### Longa distancia 
*Actualizado a 24 de xuño de 2016.*

## Notas 
## Véxase tamén 
### Outros artigos 
*Estación de Segovia
### Ligazóns externas 
*Información na web de Adif
Lista de presidentes de Paraguai

[miniatura|dereita|120px|[Brasón de Paraguai]]
O presidente é o xefe de estado e o xefe de goberno de Paraguai. Esta é unha lista dos presidentes de Paraguai despois de 1844.

## Véxase tamén
As Portelas

**As Portelas**, **Entre As Portelas**  ou **Alta Seabra** (*Alta Senabria* en leonés e *Alta Sanabria* ou *Las Portillas* en castelán) é unha rexión ou subcomarca non oficial da comarca de Seabra, ao noroeste da provincia de Zamora, en Castela e León, que testa con Galicia e con Portugal, e na que historicamente se fala o galego, aínda que legalmente non está recoñecido como oficial.  O xentilicio é «»

Comprende os concellos de Porto, Lubián, Pías e Hermisende. Ademais, no lugar de Calabor, pertencente ao municipio de Pedralba de la Pradería, tamén se fala o galego. As Portelas, xunto co Bierzo occidental na provincia de León e a Terra Eo-Navia en Asturias, conforma o territorio da Galicia estremeira.

En 2020, a área galegofalante da provincia de Zamora tiña 858 habitantes repartidos da seguinte maneira:
* concello de Porto - 156 hab. (1 no mapa)
*concello de Lubián - 304 hab. (2 no mapa)
*concello de Pías - 111 hab. (3 no mapa)
* concello de Hermisende - 221 hab. (4 no mapa)
* lugar de Calabor - 66 hab. (5 no mapa), no concello de Pedralba de la Pradería.

## Notas 
## Véxase tamén 
* Seabra
* Mancomunidade de Alta Seabra
Fronte ocluída

dereita|miniatura|200px|Símbolo no mapa do tempo da fronte ocluída
dereita|miniatura|200px|Fronte ocluída
A **fronte ocluída**, en meteoroloxía, fórmase ó superpoñerse dúas frontes diferentes, unha fría e outra cálida, ó se mover a primeira a maior velocidade que a segunda. A fronte fría empurra á cálida, ó ser menos densa, cara a arriba tal como se fose unha cuña por baixo dela, quedando a fronte fría a rentes do chan e a cálida sen contacto con este, ocluída, e vai desaparecendo pouco a pouco.

## Características
As frontes ocluídas danse, xeralmente, en zonas de baixas presións cando estas están debilitándose, e están asociadas con nubes de estratos e precipitacións lixeiras. As chuvias intensifícanse coa chegada de nubes verticais, que provocan tormentas. Esta estrutura xeral é algo diferente segundo cales das dúas masas de aire frío que se fusionaron teñen a temperatura máis baixa. Se a máis fría é a primeira hai un predominio das nubes estratiformes e as precipitacións serán débiles pero continuadas. Se polo contrario, é a segunda, predominarán as nubes de cúmulos con chuvascos, aínda que pode atoparse unha ampla variedade de condicións climáticas ó longo deste tipo de fronte.

A fronte ocluída represéntase no mapa do tempo como unha liña punteada rosada entre as marcas de fronte fría e quente cunhas frechas que sinalan a dirección de desprazamento da fronte.

## Véxase tamén
### Outros artigos
* Fronte fría
* Fronte polar
* Fronte cálida
* Fronte estacionaria
* Fronte semiestacionaria

### Ligazóns externas
* Artigo  .
Lier

Como topónimo **Lier** pode referirse a:

;En Galiza
***Lier**, parroquia do concello de Sarria;
****Lier**, lugar de dita parroquia.

;Fóra de Galiza

;En Bélxica
***Lier**, cidade belga da provincia de Anveres.

;En Noruega
***Lier**, concello noruegués do condado de Buskerud.
Carriza eurasiática

miniatura|*Troglodytes troglodytes *

A **carriza eurasiática**, comunmente **carriza** ou **carrizo**, *(Troglodytes troglodytes)* é un paxaro de aspecto arredondado e moi pequeno (o terceiro máis pequeno dos que viven en Europa). Esta especie é o único representante en Eurasia da familia dos trogloditas (Troglodytidae). Son aves insectívoras que cantan mesmo no inverno e fan niños moi traballados.

## Descrición 
Como tódolos representantes do xénero *Troglodytes*, é un paxaro de feitura arredondada, que adoita leva-la cola erguida. As carrizas teñen un bico afiado e lixeiramente curvo, castaño escuro na parte superior e amarelo na inferior. Na xunta do bico teñen plumas a xeito de peliños. Os ollos teñen o iris de cor acastañada. A plumaxe é arroibada na parte superior do corpo e máis da cor do ante por embaixo. Teñen unha lista superciliar de cor crema, pouco definida, que acaba na zona dos oídos, que é escura. Sobre da cola, as ás e os flancos teñen debuxos de liñas ondeantes de cor castaña escura. A cor dos pés varía entre a da carne e o acastañado. Non amosan dimorfismo sexual, por ben que as ás dos machos adoitan ser algo máis longas cás das femias.

## Notas 
## Véxase tamén
Nueva Galicia

**Nueva Galicia** pode referirse a:

;Xeografía:
***Reino de Nova Galicia**
***Nueva Galicia**, reino constituído en terras mexicanas en 1548;
***Nueva Galicia**, a maior das illas chilenas do arquipélago de Chiloé.

;Publicacións:

****Nueva Galicia***, semanario publicado en Buenos Aires en 1901;
****Nueva Galicia***, periódico publicado en Vigo en 1927;
****Nueva Galicia***, semanario publicado en Madrid -e logo en Barcelona- entre 1937 e 1938;

****La Nueva Galicia***, periódico publicado en Ourense en 1862.

## Véxase tamén 
### Outros artigos 
*
Studio City

**Studio City** é un distrito de 10,3&nbsp;km² situado no Val de San Fernando na cidade dos Ánxeles (California).

## Orixe do seu nome 
Studio City debe o seu nome a Mack Sennett, quen durante os anos 20 levou os seus estudios cinematográficos, Mack Sennett Studios, neste barrio dos Ánxeles. Posteriormente, estes estudios serían rebautizados como Mascot Picture Studios, Republic Pictures Studios, MTM Enterprises Studios e, ó día de hoxe, coñecidos como CBS Radford Studios.

## Poboación 
Segundo o almanaque de San Fernando Valley do ano 2000, Studio City tiña unha poboación de 25.841 habitantes e 13.086 casas. O prezo medio dunha casa é de 464.000 US $. A poboación é un 84% branca, cun 8% de hispanos, un 5% de asiáticos e un 3% de afroamericanos.

Na década de 1950 Studio City foi un lugar de residencia para unha importante poboación que profesaba o xudaísmo e que aínda mantén a súa presenza na zona. Igualmente, a zona é coñecida por unha reputada calidade gastronómica e pola cantidade de estrelas do mundo do cine e a televisión que residen nela.

## Notas 
## Véxase tamén 
### Ligazóns externas 
* Studio City Chamber of Commerce  
* Ventura Blvd on the Web
Anthony Kiedis

**Anthony Kiedis**, nado en Grand Rapids (Míchigan) o 1 de novembro de 1962, é un cantante estadounidense, voz da banda de funk rock Red Hot Chili Peppers.

## Traxectoria
É fillo de John Kiedis e Margaret "Peggy" Noble, que se divorciaron en 1968 cando Anthony tiña 6 anos. Estudou na Fairfax High School e participou en numerosas bandas que nunca foron consideradas como tal. Non foi ata principios do ano 1982 cando se xuntou con 3 compañeiros e fundou o grupo chamado, por aquel entón, 'Tony Flow & The Miraculously Majestic Masters of Mayhem'. Estes compañeiros eran: Michael Balzary (coñecido coma "Flea") que tocaba o baixo, quen aínda pertence ao grupo; o batería Jack Irons e Hillel Slovak, falecido o 27 de xuño de 1988 por unha sobredosis de heroína. En 1983 cambiaron o nome ao actual. A súa profesora de inglés, Mrs. Vernon, animoulle a escribir poesía, facendo algunhas das cales se converterían anos máis tarde en cancións coma Under the Bridge (1991), onde fala da súa época onde estivo perdido nas drogas e viviu ata debaixo dunha ponte.

O seu estilo de cantar foi cambiando drasticamente segundo pasaban os anos. Aprendeu a controlar a súa voz álbum tras álbum. Comezou rapeando, estilo que podía facer a velocidades extremas mantendo un ritmo consistente. A partir de "Mother's Milk" (cuarto disco da banda, sacado á venda en 1989), Anthony escribiu cancións con letras máis melódicas, cun estilo máis funk. Co paso dos anos, Kiedis preferiu o canto antes que o rapeo. Moitos críticos están de acordo en opinar que a súa voz mellorou moito e que quizais a súa máxima expresión a tomase no último álbum dos Red Hot Chili Peppers, Stadium Arcadium (2006).

O 2 de outubro do 2007, tivo o seu fillo primoxénito coa modelo de 21 anos, Heather Christie, bautizado co nome de Everly Bear Kiedis. Recentemente, separouse de Heather Christie.

Kiedis gañou o posto número 1 á celebridade vexetariana máis sexy do mundo en 2008, xunto a Leona Lewis.

En verán dese mesmo ano, Kiedis foi ingresado no hospital dos Ánxeles por un problema nun ril. Os médicos planteáronse transplantarlle o ril, mais non o fixeron. O seu representante indicou que Kiedis estaba mellorando.
Fresno State Bulldogs

**Fresno State Bulldogs** son o equipo da Universidade do Estado de California en Fresno. Os equipos dos Bulldogs participan nas competicións universitarias organizadas pola NCAA, e forma parte da Western Athletic Conference dende 1992.

Os deportes nos que participan son: baloncesto, béisbol, fútbol americano, golf, tenis, atletismo, campo a través, equitación, fútbol, sóftbol e voleibol.

Baloncestistas recoñecidos coma Melvin Ely e Rafer Alston estudaron nesta universidade.

## Palmarés 
* Béisbol : 2008
* Sófbol : 1998

## Ligazóns externas
*Web Oficial de los Bulldogs
Batuko Tabanka

**Batuko Tabanka** é un grupo musical creado no ano 2000 e integrado por doce mulleres de orixe caboverdiana que viven en Burela, Lugo. No ano 2011 o grupo publicou o seu único álbum de estudio, *Djunta Mô*.

## Traxectoria 
Forman un grupo de música tradicional de Cabo Verde, no que cantan e tocan o batuko, que é un pano pregado colocado entre as pernas. Antonina de Cangas, Antonina de San Cibrao, Ivone, Fafa, Beba, Isabel, Dezideria, Ilda, Mariazinha, Chuca, Belita e Santinha son as integrantes do grupo.

## Discografía 
* *Djunta Mô* (2011)

## Notas 
## Véxase tamén
### Outros artigos 
* Caboverdianos en España
### Ligazóns externas 
* Facebook de Batuko Tabanka
Tabanka

**Tabanka** é unha asociación que se fundou en Burela (Lugo), por un colectivo de Cabo Verde, co obxectivo de dignificar a cultura cabo-verdiana, lembrar a procedencia de África en todos os expoñentes culturais posíbeis: gastronomía, música... Esta asociación foi motivo do nacemento do grupo de música Batuko Tabanka.
Benicarló

**Benicarló** é un concello do País Valenciano. Situado na costa norte da provincia de Castelló, na comarca do Baix Maestrat. Ten 26.381 habitantes (INE 2008).
miniatura|Igrexa de Sant Bartomeu|290px
## Xeografía 
Situada a beiras do mar Mediterráneo e rodeada de hortas de regadío, Benicarló ten un clima privilexiado propio do litoral no que se sitúa. Ao norte da cidade desemboca a rambla de Cervera.

Accédese a esta localidade dende Castelló de la Plana tomando a N-340 ou a AP-7.

### Localidades limítrofes 
O termo municipal de Benicarló limita coas localidades de Vinaròs, Càlig e Peníscola.

## Demografía 
A poboación que en 1794 era de 1.300 veciños, pasou a ser de 2.182 en 1877. Esta liña ascendente verase detida entre os anos 1.900-1.930 pola crise no cultivo, a produción e a exportación do viñedo. Pero a partir de 1930, estabilízase o crecemento demográfico.

## Economía 
De grande importancia foi a produción de viño a finais do século XIX, o denominado "Viño Carlón", que constituía a maior fonte de riqueza da cidade. Como exemplo diremos que no 1890 foron exportados 17 millóns de litros. Este cultivo realizábase tanto no termo de Benicarló como nas poboacións veciñas de Peníscola, Càlig e Vinaròs. A praga da filoxera acabou con practicamente todas as viñas da zona, desaparecendo por completo este cultivo.

Entre 1931-1944 construíuse o actual porto, co conseguinte impulso no desenvolvemento do sector pesqueiro que, na actualidade, mantén unha frota de máis de 50 embarcacións, a cal obtivo nos últimos anos, unha media de 1&nbsp;500&nbsp;000 quilogramos anuais de toda clase de especies mariñas, entre as que destacan o salmonete da pedra, pescada, polbo, peixe sapo, linguado e cigala.

Na década dos anos 60 do pasado século Benicarló converterase en centro receptor de inmigrantes. As causas que atraen esta poboación son: a industria (entre outros as do moble, as destilerías de esencias químicas e a construción) e o auxe turístico. Na actualidade cidadáns de diversas partes do mundo residen na cidade.

En canto á agricultura hai que sinalar que o termo municipal de Benicarló alberga gran cantidade de explotacións agrícolas, tanto de secán como de regadío, destacando a produción da afamada alcachofa de Benicarló (produto con Denominación de Orixe Europea) cítricos, tomates e outros produtos da horta.

### Alcachofa de Benicarló 
A alcachofa (*Cynara Scolymus*) cultívase sobre todo nas rexións mediterráneas e nas zonas que gozan dun clima suave. O seu consumo data, de máis de dous mil anos. Estas plantas foron consideradas xa polos antigos como un apreciable alimento, e recomendábase especialmente con coandro, viño, aceite de oliva e Garum, nome dunha soada salsa de peixe usada na antigüidade.

É un cardo grande como o indican as raíces árabes do seu nome "espina de terra".

## Ligazóns externas 
* Instituto Valenciano de Estatística
* Ajuntament de Benicarló
* País Valencià, poble a poble, comarca a comarca
* La Filoxera; Fanzine autoinformativo editado dende Benicarló
BellónMaceiras Quinteto

**BellónMaceiras Quinteto** é un grupo musical galego formado en 2007.

## Traxectoria 
Naceu en 2007 ao incorporárense Juan "Cabe", Miguel Lamas e Juan Tinaquero ao dúo BellónMaceiras, formado por Daniel Bellón e Diego Maceiras. En 2010 publicaron o seu único disco, *FolkFusión*. Neste traballo, ademais de amosar dende un punto de vista propio algunhas culturas do mundo, tamén realizaron as súas propias composicións, mesturando a tradición xunto cos cortes máis contemporáneos da música galega. Realizaron actuacións en España e fóra dela, en lugares como Lorient, Bruxelas, Colfiorito (Italia) ou Viana do Castelo.

## Discografía 
* *FolkFusión* (2010)

## Notas 
## Véxase tamén 
### Ligazóns externas 
* Bellonmaceiras.com
Diego Maceiras

**Diego Maceiras** é un músico galego.

## Traxectoria 
As súas primeiras andainas musicais foron aos catro anos, formando parte da Banda de Gaitas Airiños de Fene, da que segue formando parte hoxe en día, coa que consegue premios coma o Con Música Propia da Televisión de Galicia, ademais de gravar o primeiro traballo discográfico *Identidade*.

Acordeonista dende os 11 anos da man de diversos profesores, forma parte de grupos como Rumbadeira, Eiravedra, MamaCabra, e outros. Destaca como compositor e actualmente segue coa súa formación no Conservatorio Superior de Música de Oviedo.

## Véxase tamén 
### Outros artigos 
*BellónMaceiras.
Kunsthistorisches Museum

miniatura|Prunkstiege no Museo.
miniatura
O **Kunsthistorisches Museum** (**Museo de Historia da Arte**) de Viena (Austria) é un dos primeiros museos de belas artes e artes decorativas do mundo. O termo *Kunsthistorisches Museum* aplícase tanto á institución como ao seu edificio principal.

Inaugurouse en 1891 ao mesmo tempo que o *Naturhistorisches Museum* polo emperador Francisco Xosé I de Austria-Hungría. Os dous museos teñen exteriores idénticos e están un fronte ao outro a ambos os dous lados da Praza de María Teresa. Ambos os edificios foron erixidos entre 1872 e 1891 de acordo aos planos deseñados por Gottfried Semper e Karl Freiherr von Hasenauer.

Os dous museos da *Ringstraße* encargounos o emperador para encontrar un aloxamento adecuado para a magna colección de arte dos Habsburgo. A fachada do edificio é de arenito. Ten planta rectangular, e acaba nunha cúpula de 60 metros de alto. Está coroado por unha estatua colosal de Palas Atenea. O interior do edificio está luxosamente decorado con mármore, decoracións de estuco, pan de ouro, e pinturas.

## Colección 

Ficheiro:Kunsthistorisches Museum Vienna June 2006 003.jpg|Arte exipcia
Ficheiro:Kunsthistorisches Museum Vienna June 2006 033.jpg|Camafeu romano
Ficheiro:0092 - Wien - Kunsthistorisches Museum - Gaius Julius Caesar.jpg|Busto de Xulio César
Ficheiro:Chinesisches-Spaten+Messergeld.JPG|Moedas chinesas
Ficheiro:David Teniers d. J. 008.jpg|Teniers: *O Arquiduque Leopoldo Guillerme na súa galería en Bruxelas*
Ficheiro:Diego Velázquez 027.jpg|Velázquez: *Infanta Margarita Teresa en vestido azul*
Ficheiro:File-Hans Baldung - The Holy Family in a Landscape - Gemäldegalerie der Akademie der bildenden Künste Wien.jpg|Baldung: *A Sagrada Familia*
Ficheiro:Canova - Theseus - Kunsthistorisches Museum Vienna.jpg|Canova: *Teseu*
Ficheiro:Jan Vermeer - The Art of Painting - Google Art Project.jpg|Vermeer: *Alegoría da Pintura*
Ficheiro:Hans_Holbein_d._J._032b.jpg|Holbein: *Retrato de Jane Seymour*
Ficheiro:Raffael 030.jpg|Rafael: *Madonna no gramado*

## Notas
## Véxase tamén
### Bibliografía
* Monreal, L., *Grandes Museos*, vol. 2, Editorial Planeta, 1975. ISBN 84-320-0460-X (colección completa)

### Outros artigos 
* Gabinete Numismático do *Kunsthistorisches Museum* 

### Ligazóns externas
* Páxina web oficial
Onda, Castelló

**Onda** é un concello do País Valenciano situado na comarca da Plana Baixa.

## Xeografía 
Onda está situada ao norte do País Valenciano, na comarca da comarca, provincia de Castelló. O seu termo municipal, que cos seus 108,84&nbsp;km² é un dos máis grandes da provincia, atópase situado no interior, a tan só uns 20&nbsp;km da costa, na zona intermedia entre a Serra d'Espadà e a chaira de La Plana, que se estende até o mar Mediterráneo. Esta situación converte a Onda nun punto estratéxico natural de entrada á Serra d'Espadán desde a costa, o que condicionou a historia de Onda e axuda a entender a importancia que no seu día tivo o seu castelo.

Dous ríos atravesan Onda, o río Millars, ao norte e afastado do núcleo urbano, e o río Sonella, ao sur e bordeando a poboación. O pantano do Sitjar, construído na canle do río Millars, atópase tamén no termo municipal. O pico máis alto do termo municipal é o Montí, con 608 m. Un montículo de 284 m, en cuxa cima se atopa o Castelo, preside a poboación.

Na paisaxe destaca a presenza de bosque mediterráneo (piñeiros, aciñeiras, sobreiras e algún albedro), alfarrobeiras, oliveiras, amendoeiras e, sobre todo, cítricos, especialmente laranxeiras, a cuxo cultivo se dedican extensas superficies do termo municipal.

Accédese a esta vila desde Castelló de la Plana tomando a CV-10 para enlazar coa CV-20.

### Barrios e pedanías 
A maior parte da poboación concéntrase no núcleo urbano, aínda que Onda conta cunha pedanía, **Artesa**, situada a 1,5&nbsp;km, en dirección a Tales.

Tamén existen diversos barrios (**El Tosalet**, **Mont Blanc**, **Ratxolar de Matilda**, **Nueva Onda**) situados na periferia do núcleo urbano e lixeiramente separados del.

### Localidades limítrofes 
**Onda** limita con outros 9 concellos que, comezando polo norte e seguindo en sentido horario, son os seguintes: l'Alcora, Castelló de la Plana, Almassora, Vila-real, Betxí, Artana, Tales, Fanzara e Ribesalbes.

## Demografía 
O número de habitantes de Onda sufriu dende 1900 dous incrementos importantes polo seu volume e rapidez. Durante finais dos anos 50 do século XX e a década de 1960 a poboación practicamente duplicouse, debido á chegada de inmigrantes provenientes na súa maior parte de zonas do sur de España (Murcia, Andalucía e Albacete basicamente). Dende o ano 2000, aproximadamente, está a vivirse un novo "boom" demográfico causado tamén pola inmigración, neste caso de persoas que proveñen de Romanía, o Magreb e América do Sur.

## Economía 
As principais actividades económicas de Onda son dúas:
* Industrias do sector cerámico. A fabricación de azulexos e pavimentos, que son exportados a todo o mundo, é o principal motor da economía ondeira.
* Cultivo de cítricos.

Actualmente existen un gran número de polígonos industriais nos que a actividade é moi diversa: carpintaría metálica, fabricación de bañeiras e duchas, subministracións industriais, talleres de mecánica e de chapa, carpintarías etc.
Cousas da vida

O nome xenérico de ***Cousas da vida*** designa a obra de Castelao consistente nos debuxos que publicou a partir de 1924 nas portadas de *Galicia. Diario de Vigo* e, a partir de 1925, en *Faro de Vigo*. 
 
Cada debuxo ía acompañado dun breve texto a rodapé. Nuns casos era un comentario ou pensamento do autor ou do protagonista do debuxo, noutros un breve diálogo entre as figuras representadas.

Castelao comezou a publicar estes debuxos na portada do diario vigués *Galicia*, entre 1924 e 1925, período no que chegaron a editarse máis de seiscentos debuxos. En 1925 pechou o periódico e Castelao seguiu publicándoas, mantendo a mesma liña e estrutura, no Faro de Vigo.

Superada a censura franquista, a editorial Galaxia publicou unha escolma destes debuxos reunidos en seis libros temáticos baixo o mesmo título. En 1961 publicou o tomo I, en 1962 o tomo II, e en 1971 os tomos III, IV, V e VI.

## Véxase tamén 
### Bibliografía 
* 
* 
* , Henrique (Coordinador): *Obras [Castelao]*, Galaxia, Vigo 2000.
### Outros artigos 
* Cousas

### Ligazóns externas 
* Cousas da vida
Primeiro ministro de Romanía

miniatura|dereita|120px|Brasón de Romanía
O **primeiro ministro de Romanía** é o xefe de goberno de Romanía. É designado polo Presidente de Romanía e ratificado pola Cámara de Deputados de Romanía. Esta é unha lista dos primeiros ministros de Romanía despois de 1862.

## Primeiros Ministros dos Principados Unidos do Danubio (1859-1881) 
## Reino de Romanía (1881-1947) 
## República Socialista de Romanía (1947-1989) 
## República Democrática de Romanía (1989-presente) 
## Notas 
## Véxase tamén 
### Outros artigos 
* Presidente de Romanía
* Xefes de Estado e goberno actuais